als_Latn dik_Latn sag_Latn
Vendosja e akcizës së gazit të lëngshëm për automjete është shoqëruar me rritjen e çmimit të pakicës, ku pre ka rënë edhe konsumatori familjar.
Për të kontrolluar tregun, në terren kanë zbritur grupet e kontrollit të drejtorisë së tatimeve.
Po ashtu monitorime po kryhen edhe nga Inspektorati Shtetëror Teknik për sigurinë e tregtimit të bombolave dhe moslejimin e shitjes në pikat e paautorizuara.
Drejtori i Inspektoratit Arjan Goshi u bëri apel qytetarëve të mos i mbushin bombolat në pikat e autogazeve, ndërsa për çdo mbushje në pikat e autorizuara duhet të pajisen me një fletë palosje për mënyrën e instalimit dhe përdorimit.
Goshi: Objekt i kontrollit është siguria teknike. Janë të gjitha subjektet të shumicës që bëjnë tregtimin me shumicë të këtij produkti që kanë të drejtë të mbushin bombolat për familjarët. Nuk duhet të mbushin bombola nëpër autogaze.
Nga një vëzhgim i bërë nga Ora News, situata në terren rezulton krejt tjetër. Pikat e karburanteve të cilat tregtojnë gazin e lëngshëm për automjete vijojnë të mbushin bombolat e gazit për përdorim familjar.
Ndërsa gjatë diskutimeve të zhvilluara me herët për akcizën e gazit në komisionin e ekonomisë, ministri i Financave, por edhe ai i Energjisë u shprehën se qytetarët do të linin bombolën bosh e do të merrnin një tjetër të kolauduar më parë duke siguruar se qytetarët nuk do të prekeshin nga rritja e çmimit.
APEL I ISHT, PËR QYTETARËT:
1- Të mos përdorin bombola të vjetra me shenja të dukshme të korrozionit që janë jashtë afateve të kolaudimit
2- Bombolat nuk duhet të mbushen në dyqane që kryejnë tranzvazimin nga një bombol e madhe në një më të vogël
3- Nuk duhet të mbushen në Autogaze pranë Pikave te Karburantit
4- Në të gjitha rastet nga shitësi i bombolave të mbushura duhet të pajisen me fletë palosjen mbi mënyrën e instalimit dhe përdorimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn